கோப்பையின் தாகம் - வாழ்க்கை கவிதை

பேரூந்துகளின் உடம்பு முழுவதும் 
 ஜஸ் கிறீம் கொட்டிக்கிடக்கிறது 
 பிரயாணத்தில் இருக்கும் குழந்தைகள் 
 அழுது கூச்சலிடாமல் மிகவும் அமைதியாக 
  பயணத்தை தொடருகின்றன 
 பெரிய கடை முதலாளிகளின் 
 கடை விளம்பரம் 
 ஒரு பேரூந்தின் முதுகில் 
  அழகிய பெண் ஒருத்தி சாய்ந்துகொண்டிருக்கிறாள் 
 பஸ் நிலயத்திற்கு புதிதாக வந்த பருப்பு வியாபாரி 
 மிக வேகமாகச் செல்கிறார் அவளை நோக்கி 
 அவளுக்கும்  வறுத்த பருப்பை விற்கிறார் 
 மீதிக் காசும் வாங்கிக்கொண்டு திரும்புகிறார் 
 இந்த வியாபாரத்தை அவர் பல வருடங்களாக நடாத்திவந்திருக்கிறார் 
 நான் இன்றுதான் கண்டேன் 
 பயணிகள் அவரை "பைத்தியம் பிடித்தவன்" என்கிறார்கள் 
 நானும் ஊருக்கு போகவேண்டும் 
 பருப்பு வியாபாரியின் வியாபாரத்தை பார்த்துக்கொண்டு 
 ஊருக்கு போகும் பஸ்ஸில் 
 இரண்டினை தவறவிட்டுவிட்டேன் 
 இதற்கு இடையில் 
 எனக்கு அவசரமாக சிறுநீர் கழிக்கவேண்டியிருந்தது 
 அங்குள்ள சலகூடத்தை பார்த்ததும் 
 என்னால் சிறுநீர் கழிக்கும் அவசரமும் 
 அத்தியவசியமின்றிப் போய்விட்டது